
Z A P I S N I K

s 13. sjednice Vijeća Gradske četvrti Sesvete, održane 14. lipnja  2022 ., s početkom u 18,00 sati u Gradskoj četvrti Sesvete – Plava dvorana, Trg Dragutina Domjanića 6, Sesvete.

Nazočni članovi Vijeća Gradske četvrti Sesvete:

Vinko Batinić, Marko Brkić, Petar Bajan, Damir Grgić, Zorica Gregurić, Željko Grbavac, Mihaela Husić, Stjepan Kezerić, Ivan Krivačić, Matija Kralj,  Magdalena Kozarić Špoljarić, Vedran Ledinščić, Vladimir Marić, Ivana Vladimira Petric, Damir Pigac.

Nenazočni članovi Vijeća Gradske četvrti Sesvete: 
Nives Curić, Željko Blažinović
Nazočni radno, gosti i predstavnici tiska:
- Višnja Kljajić - članica Vijeća Mjesnog odbora Gajišće
- Borko Samec - glavni i odgovorni urednik portala Sesvete Danas
- Tomi Maslov, Nives Polojac - Gradski ured za mjesnu samoupravu, P.O. Sesvete

Sjednicu Vijeća Gradske četvrti Sesvete otvara Stjepan Kezerić, predsjednik Vijeća, pozdravlja nazočne članove Vijeća Gradske četvrti Sesvete, sve radno nazočne, zahvaljuje na odazivu i konstatira da je prisutno 15 članova Vijeća. Dalje navodi da je članovima Vijeća e-poštom poslan zapisnik s 12. sjednice Vijeća. Upitao je imaju li primjedbi na zapisnik.

Članovi Vijeća nemaju primjedbi na zapisnik, te je isti usvojen jednoglasno s 15 glasova „za“.

Predsjednik je potom iznio prijedlog dnevnog reda 13. sjednice Vijeća Gradske četvrti Sesvete i zamolio članove Vijeća, ako imaju kakve primjedbe ili prijedloge, da ih iznesu.

Prijedloga i primjedbi na dnevni red nije bilo, te je Vijeće Gradske četvrti Sesvete s 15 glasova „za“ jednoglasno donijelo.

DNEVNI RED :

1. Prijedlog zaključka o izmjeni Plana komunalnih aktivnosti Gradske četvrti Sesvete u 2022.
2. Prijedlog zaključka o davanju mišljenja o raspolaganju zemljištem na zahtjev CORDIA TRADE d.o.o. k.č.br. 3831 k.o. Resnik uz uvjet
3. Prijedlog zaključka o imenovanju članova Vijeća za prevenciju Gradske četvrti Sesvete
4. Razno


 / Prelazi se na rad po dnevnom redu /




Ad 1) Prijedlog zaključka o izmjeni Plana komunalnih aktivnosti Gradske četvrti
Sesvete u 2022.

Stjepan Kezerić navodi da je svima dostavljen Prijedlog Zaključka o izmjeni Plana komunalnih aktivnosti Gradske četvrti u 2022. Potom pojašnjava kako je povećan iznos za ogradu oko sportskog igrališta u Cerju zbog potrebe zamjene svih dotrajalih željeznih stupova, s ne samo žičane ograde. Također navodi kako je sukladno zaključku sa prethodne sjednice ubačena akcija izrade varijantnih rješenja za uređivanje SRC „Luka“ te su ostali iznosi usklađeni s pristiglim troškovnicima i narudžbenicama. Zatim je otvorio raspravu.
Damir Pigac apelira na nerazmjer cijena vezano za ograđivanje igrališta. 
Stjepan Kezerić navodi da radove izvodi gradska tvrtka Zrinjevac te da su dostavljeni troškovnici od iste. Razlika je u količini ograde i broju stupova koje je potrebno mijenjati. 
Zorica Gregurić apelira da do kraja godine neće biti moguće izvesti sve radove koji su odobreni u Planu komunalnih aktivnosti Gradske četvrti Sesvete zbog velikog trenutnog zaostatka te smatra da se treba donijeti Plan komunalnih aktivnosti kako bi radovi krenuli čim prije s obzirom da se do sada nije napravilo skoro ništa u Sesvetama, a naknadno tražiti specifikaciju.
 Stjepan Kezerić navodi da će Podružnica Zagrebačke ceste povećati cijene za 10 % zbog povećanja cijena na tržištu. Potom je dao na glasanje prijedlog.

Članovi Vijeća glasovali su te je većinom glasova, s 10 glasova „za“ i 5 protiv glasa donijelo.

Zaključak
o izmjeni Plana komunalnih aktivnosti Gradske četvrti Sesvete u 2022.

/ Zaključak se prilaže zapisniku sjednice/

/ Marko Brkić odlazi sa sjednice u 18,21/
/ Željko Grbavac odlazi sa sjednice u 18,21/

Ad 2) Prijedlog zaključka o davanju mišljenja o raspolaganju zemljištem na zahtjev
CORDIA TRADE d.o.o. k.č.br. 3831 k.o. Resnik uz uvjet

Stjepan Kezerić pojasnio je da se radi o prodaji gradskog zemljišta u Jelkovcu te da je Vijeće Mjesnog odbora Jelkovec donijelo pozitivo mišljenje, ali nisu uzeli u obzir da je potrebno ostaviti put do poljoprivrednih zemljišta. Potom je predložio da se južni dio puta na k.č.br. 3831 k.o. Resnik od k.č.br. 3842 do k.č.br. 3838 rasparcelira i ostavi u gradskom vlasništvu, kao i da se istočni dio k.č.br. 3832 k.o. Resnik na kojem se već nalazi put u naravi rasparcelira i upiše kao gradsko vlasništvo s čime se i slaže tvrtka CORDIA TRADE d.o.o.. Predsjednik je zatim otvorio raspravu.

Rasprave nije bilo, Vijeće je jednoglasno donijelo. 

Zaključak
o  davanju mišljenja o raspolaganju zemljištem na zahtjev CORDIA TRADE d.o.o. k.č.br. 3831 k.o. Resnik
/ Zaključak se prilaže zapisniku sjednice/ 
Ad 3) Prijedlog zaključka o imenovanju članova Vijeća za prevenciju Gradske četvrti Sesvete 

Stjepan Kezerić navodi da su predsjednik Vijeća gradske četvrti Sesvete i načelnik PU Sesvete po dužnosti predsjednik i potpredsjednik Vijeća za prevenciju, treba izabrati 3 člana iz redova Vijeća gradske četvrti Sesvete i još najmanje 2 člana iz redova uglednijih prosvjetnih, vjerskih i društvenih djelatnika. Potom je otvorio raspravu.
	Vinko Batinić predložio je Ivanu Vladimiru Petric, Zoricu Gregurić i Ivana Dokšu.
	Stjepan Kezerić predložio je Maria Miglesa, predstavnika vjerskih zajednica i Alena Minića, predstavnika Centra za socijalnu skrb Zagreb. Potom je dao na glasanje prijedlog. 

Daljnje rasprave nije bilo, članovi Vijeća glasovali su te je većinom glasova, s 9 glasova „za“ i 4 protiv glasa donijelo.


Zaključak
o imenovanju članova Vijeća za prevenciju Gradske četvrti
Sesvete

/ Zaključak se prilaže zapisniku sjednice /

/ Damir Grgić odlazi sa sjednice u 18,33/

Ad 4) Razno

	 Stjepan Kezerić otvorio je raspravu.
	Vladimir Marić apelira da je ostalo puno neupisane djece u dječje vrtiće na području Gradske četvrti Sesvete. Potom je zatražio da se pošalje požurnica za sazivanje sastanka kako bi dobili informaciju koji se prostori mjesne samouprave planiraju prenamijeniti u dječje vrtiće. Zatim izražava nezadovoljstvo na odgovor koji smo zaprimili za izgradnju dječjeg vrtića u Sesvetskom Kraljevcu jer nije dorečeno zašto se toliko čeka na izdavanje građevinske dozvole. Navodi da je bio održan sastanak sa Stipom Jurićem vezano za otvaranje dječjeg vrtića u Soblincu koji bi bio dio gradski dio možda privatni ukoliko grad to prihvati. Potom apelira da Vijeće Gradske četvrti Sesvete zatraži sastanak sa Gradskim uredom za obrazovanje, sport i mlade. 	
	Stjepan Kezerić navodi da je pročelnica Gradskog ureda za obrazovanje, sport i mlade, kazala da se razmatra pet ponuda privatnih prostora na području Gradske četvrti Sesvete. 
	Magdalena Kozarić Špoljarić navodi da je namjera da se poveća 10 % do 20 % kapaciteta djece po grupama.
	Matija Kralj navodi da je zadovoljan izgradnjom dječjeg vrtića u Kašini, ali smatra da se je trebalo prije krenuti u realizaciju, kako ne bi toliko djece ostalo neupisano. Zatim izražava nezadovoljstvo te smatra da se sa izgradnjom dječjeg vrtića u Sesvetskom Kraljevcu odugovlači kako se i u Kašini odugovlačilo. Potrebno je povećati smještajni kapacitet, a ne povećavati broj djece po grupama koje su već i sada prenatrpane. 
Potom je postavio upit da li je promijenjen raspored odvoza otpada, a ako nije apelira da  se preskoči i plaćanje odvoza otpada. 
	Vinko Batinić slaže se s Matijom Kraljom da se smanjio odvoz otpada te smatra da se treba umanjiti iznos građanima na slijedećim uplatnicama. Zatim je zatražio da se ponovi upit vezano za popis članova upravnih vijeća po dječjim vrtićima na području Gradske četvrti Sesvete.
	
/ Ivan Dokša dolazi na sjednicu u 18,45/

	Zorica Gregurić zamolila je da se zatraži raspored čišćenje ulica. 
	Stjepan Kezerić navodi da će se poslati dopis.
	Ivana Vladimira Petric postavila je upit da li je u pravilniku razrađeno povećanje djece po grupa za 10% do 20% ili je to pojedinačno do svakog vrtića.
	Magdalena Kozarić Špoljarić odgovorila je da će se odnositi na sve vrtiće na području Grada Zagreba. 
	Ivan Krivačić navodi da će se odlukom Upravnom vijeća odlučivati o povećanju od 10% do 20%.
	Ivana Vladimira Petric podržava pokušaj rješavanje problema neupisanih djece, ali smatra da bi se trebalo pratiti i povećanje zapošljavanje odgajatelja.
	Vladimir Marić postavio je upit što Podružnica Čistoća poduzima vezano za ograničeni operativni kapacitet. Zatim je postavio upit kada će gradonačelnik Grada Zagreba g, Tomislav Tomašević doći na sjednicu Vijeća Gradske četvrti Sesvete.
	Magdalena Kozarić Špoljarić navodi da postoji aplikacija na kojoj se može vidjeti raspored odvoza otpada. 
	Stjepan Kezerić navodi da su radovi na potpornom zidu u Dubokom jarku započeli. Prema informacijama bi trebao idući tjedan doći asfalt, pa odmah pri završetku radova na potpornom zidu će se asfaltirati. Zatim će se postaviti čvrsta ograda između prometnice i pješačke staze.
	Vinko Batinić postavio je upit da li se onda može očekivati početak radova u Novom Brestju.
	Stjepan Kezerić navodi da će radovi krenuti čim dođe asfalt. 
	Vedran Ledinščić postavio je upit da li postoji izvještaj od Vodoopskrbe i odvodnje šta se planira raditi.
	Stjepan Kezerić navodi da nas Vodoopskrba i odvodnja mora obavijestiti kada počinju i završavaju radovi, a početkom godine smo dobili plan radova za tekuću godinu.
	Zorica Gregurić postavila je upit kada se očekuje nabava bitumena i cementa.
	Stjepan Kezerić odgovorio je da se očekuje idući tjedan.
	Zorica Gregurić zatražila je da se pošalje dopis nadležnim službama za rješavanje problema golubova. Potom je postavila upit da li će članovi Vijeća Gradske četvrti Sesvete dobiti akreditaciju. 

	Daljnje rasprave nije bilo, te je Vijeće završilo s radom u 19,03.

Sesvete, 24. svibnja 2022. 						    Predsjednik Vijeća
Zapisnik sastavila:							Gradske četvrti Sesvete

Nives Polojac								      Stjepan Kezerić

